Amel-Marduk

Amel-Marduk, v Biblii nazývaný Evil-Mérodach, bol syn a nástupca Nebukadnesara II., babylonského kráľa, a bol tretím kráľom z chaldejskej (novobabylonskej) dynastie.

Vládol iba dva roky (562-560 pred Kr.). Podľa biblickej 2. knihy kráľovskej bol vľúdny k Jojáchínovi, kráľovi Júdskeho kráľovstva, udelil mu milosť a prepustil ho zo zajatia, v ktorom bol držaný celých 37 rokov. (2. Kráľ. 25:27). Údajne pre nedodržiavanie politiky svojho otca bol Amel-Marduk zavraždený svojím švagrom Nergal-Sarecerom (Neriglissarom), ktorý sa potom ujal vlády.

Referencie

Literatúra 
 BIČ, Miloš. Při řekách babylónských. Praha : Vyšehrad, 1990. 
 Kol. autorov, Dějiny Mezopotámie. Praha : Karolinum, nakladatelství Univerzity Karlovy, 1998.

Pozri aj 
 Biblia
 Jojáchín
 Knihy kráľov
 Nebukadnesar II.
 Nergal-Sarecer
 Novobabylonská ríša
 Starý zákon

Zdroj 

Biblické postavy
Starý zákon
Vládcovia Babylonie